**Juhised pakkujatele**

Kvalifitseerimine ostuks

Üldandmed

1. Hankija: Elering AS (registrikood 11022625), Kadaka tee 42, 12915 Tallinn.
2. Elering AS (edaspidi: Elering) plaanib tellida ehitustöid 110kV alajaamade ehitustööde teostamiseks. Selleks kvalifitseerib Elering taotlejad eelnevalt, enne ostumenetluse korraldamist.
3. Kvalifitseerimisel osalemiseks palume huvitatud isikutel saata kvalifitseerimistaotlus (sh kõik nõutud dokumendid) taotluste esitamise tähtajaks **22.02.2021 kl 12:00** e-posti aadressile vladimir.antson@elering.ee. Hilinenud taotluseid Elering vastu ei võta!

Taotluse esitamine

1. Kvalifitseerimistaotlus peab olema esitatud vastavalt dokumendis „Juhised pakkujatele“ ja selle lisades sisalduvatele tingimustele, eesti keeles (võõrkeelsetele dokumentidele tuleb lisada eestikeelne tõlge). **Taotlus koosneb:**
	1. **Kohustuslikest dokumentidest**:
		1. Kvalifitseerimise tingimuste p 1.1.1 – p.1.1.5 osas kirjalik kinnitus kõrvaldamise aluste puudumise kohta (vastavalt Eleringi poolt etteantud vormile „Kinnitus kõrvaldamise aluste puudumise kohta (vorm)“);
		2. Eelnevate majandusaastate netokäibed (vastavalt Eleringi poolt etteantud vormile „Eelnevate majandusaastate netokäibed (vorm)“);
		3. Andmed varasemalt täidetud lepingu kohta (vastavalt Eleringi poolt etteantud vormile „Andmed varasemalt täidetud lepingu kohta (vorm)“);
		4. Dokumendi „Kvalifitseerimise tingimused“ punktis 3.2 nõutud dokumendid:
* „Kinnitus elektritöid juhtiva isiku kohta (vorm)“,
* Pädevustunnistuse/kutsetunnistuse või muu samaväärse dokumendi koopia, mis tõendab, et spetsialistil on olemas Eleringi poolt nõutud pädevus.
	1. **Dokumentidest, mida esitada vajadusel:**
		1. Kvalifitseerimistaotlus peab olema allkirjastatud allkirjaõigust omava isiku poolt. Juhul, kui kvalifitseerimistaotlust ei allkirjasta seadusjärgne esindaja, siis peab kvalifitseerimistaotlusele olema lisatud allkirjastaja volitusi tõendav dokument (vabas vormis dokument);
		2. Kui kvalifitseerimistaotluse esitavad mitu taotlejat ühiselt, peavad nad volitama enda hulgast esindaja. Ühistaotlejad esitavad vastava volikirja (ühistaotlejatel on lubatud kasutada Eleringi poolt etteantud vormi „Ühistaotlejate, ühispakkujate volikiri ja kinnitus“). Ühistaotlejate aadressiks ning kontaktandmeteks ostumenetluses on volitatud esindaja aadress ja kontaktandmed. Ostumenetluse raames esitatava ühistaotluse korral peab kvalifitseerimistaotlus sisaldama kirjalikku kinnitust, et ühistaotlejad/ühispakkujad vastutavad ostumenetluse võitmise korral sõlmitava töövõtulepingu täitmise eest solidaarselt.
	2. Eleringi poolt etteantud vormides sisuliste muudatuste tegemine lubatud ei ole ja kõik esitatavad vormid tuleb allkirjastada allkirjaõigust omava isiku poolt.

Taotluste menetlemine ja kvalifitseeritud taotlejatega korraldatavad ostud

1. Taotleja, kellel on käesoleva ostumenetluse raames läbiviidava eelkvalifitseerimise protsessiga seoses küsimusi, peab esitama vastava selgitustaotluse e-kirja teel aadressile vladimir.antson@elering.ee.
2. Elering võib esitada taotlejale kvalifikatsiooni tõendamiseks esitatud andmete kohta täpsustavaid küsimusi ja taotleja on kohustatud esitama Eleringile selgitused või selgitamist võimaldavad dokumendid kolme (3) tööpäeva jooksul Eleringi sellekohase nõude saamisest arvates. Eleringil on ostumenetluste läbiviimisel õigus viia läbi täiendavat taotleja(te) kõrvaldamise aluste puudumise kontrolli.
3. Käesolevale „Juhised pakkujatele“ dokumendile on lisatud tulevase ostumenetluse kutse kavand. Kvalifitseeritavate pakkujate arv ei ole piiratud.
4. Elering teavitab taotlejaid kvalifitseerimise tulemustest kolme (3) tööpäeva jooksul alates kvalifitseerimise otsuse tegemisest.
	1. Elering kontrollib taotleja(te)l kõrvaldamise aluste puudumist ning taotlejate kvalifikatsiooni vastavalt käesoleva dokumendi punktis 4.1 ja 4.2 esitatud dokumentidele ja võimalikele päringutele (vt „Kvalifitseerimise tingimused).
	2. Elering teeb taotleja(te) kõrvaldamise, kvalifitseerimise või kvalifitseerimata jätmise kohta sellekohase põhjendatud kirjaliku otsuse.
5. Elering esitab ostumenetluse kutse koos tellitavate tööde kirjeldusega kõigile kvalifitseeritud taotlejatele. Elering plaanib kvalifitseerunud ettevõtetele esitada pakkumuse esitamise kutse osalemaks projekteerimis- ja ehitustööde ostumenetluses 110kV alajaamade renoveerimiseks või liitumislahtrite ehituseks 110kV alajaamades, kusjuures enamus tööks vajalikud primaarseadmed antakse üle Eleringi poolt. Eleringi/Tellija poolt eeldatavate üle antavate seadmete nimekiri, mille osas taotleja peab olema valmis teostama projekteerimist ja ehitamist, on järgnev:
* Võimsuslüliti 3AP1FG Siemens
* Lahkvõimsuslüliti 3AP1FG-DCB Siemens
* Lahklüliti SFG 123p100 Hapam
* Maanduslüliti TEC 123/100 Hapam
* Voolutrafo OISK 123 Trench
* Mahtuvuslik pingetrafo TCVT 123 Trench
* Ühitatud mõõtetrafo SVAS 123 Trench
1. Parim pakkumus valitakse välja odavaima hinna alusel. Elering võib kvaliftseeritud pakkujatelt sooritada mitu ostumenetlust. Taotlejate kvalifitseerumine 110kV alajaamade ehitustööde tellimiseks kehtib kuni 31.12.2021 (sh) algatatud ostumenetlustele.
2. Käesoleva dokumendi lisaks on ka igakordse ostumenetluse võitjaga sõlmitava töövõtulepingu kavand.